Σύλλας Τζουμέρκας

Ο Σύλλας Τζουμέρκας (Θεσσαλονίκη, 1978) είναι Έλληνας σκηνοθέτης, σεναριογράφος και ηθοποιός του θεάτρου και του κινηματογράφου.

 Βιογραφία και φιλμογραφία 
Ο Σύλλας Τζουμέρκας γεννήθηκε στη Θεσσαλονίκη. Σπούδασε θέατρο και σκηνοθεσία κινηματογράφου στο Πανεπιστήμιο Αθηνών και τη Σχολή Σταυράκου. Το 2000, σκηνοθέτησε τη μικρού μήκους Τα Μάτια που Τρώνε (The Devouring Eyes) που επιλέχθηκε από τη Cinéfondation του Φεστιβάλ Καννών 2001 και κέρδισε το Βραβείο της Επιτροπής στο φεστιβάλ Κάρλοβι Βάρι 2001.

Συνεργάστηκε με τις τηλεοπτικές εκπομπές Οι Φάκελοι, Παρασκήνιο (επεισόδια: Έζρα Πάουντ - Παράδεισο Ήθελα να Γράψω, Γιώργος Φιλιππίδης - Θάνατος στα 20http://www.lifo.gr/articles/book_articles/109090, Guns! Guns! Guns! Τα Ναυάγια της Ευρώπηςhttp://www.tovima.gr/culture/article/?aid=501747) και Οι Φυλές της Αθήνας (επεισόδιο: Τα Κρυφά Σχολειά).

Η πρώτη του ταινία μεγάλου μήκους Χώρα προέλευσης (Homeland) έκανε την παγκόσμια πρεμιέρα της στην Εβδομάδα Κριτικής του 67ου Φεστιβάλ Βενετίας, συμμετείχε σε πολλά διεθνή φεστιβάλhttp://www.kviff.com/en/about-festival/history-past-years/2011/program/?s=341|title="Young  Greek Cinema" και κέρδισε 5 βραβεία της Ελληνικής Ακαδημίας Κινηματογράφου (καλύτερου πρωτοεμφανιζόμενου σκηνοθέτη, β' γυναικείου ρόλου για την Ιωάννα Τσιριγκούλη, μουσικής, μοντάζ και μακιγιάζ).

Ως ηθοποιός, ο Σύλλας Τζουμέρκας συμμετείχε στις ταινίες μεγάλου μήκους Wasted Youth (2011) των Αργύρη Παπαδημητρόπουλου και Γιαν Βόγκελ (Rotterdam International Film Festival) και Η Αιώνια Επιστροφή του Αντώνη Παρασκευά (2013) της Ελίνας Ψύκου (Φεστιβάλ Βερολίνου).

Το σενάριο για τη δεύτερη ταινία του Α Blast (Η Έκρηξη) κέρδισε το Eurimages Co-production Award στη Cinelink του Φεστιβάλ Σαράγεβο 2012.

Η δεύτερη ταινία του A Blast''' (Η Έκρηξη), συμπαραγωγή Ελλάδας, Γερμανίας, Ολλανδίας και Ιταλίας  έκανε την παγκόσμια πρεμιέρα της στο Διεθνές Διαγωνιστικό του Φεστιβάλ Λοκάρνο 2014. Μετά τις εξαιρετικές κριτικές που απέσπασε από τον διεθνή τύπο (Screen Daily, Indiewire, The Hollywood Reporter, Der Spiegel, Variety , κ.α.) η ταινία συμμετείχε σε πάνω από 70 διεθνή φεστιβάλ (μεταξύ των οποίων τα φεστιβάλ Σαράγεβο, Λονδίνου, Σάο Πάολο, Κάρλοβι Βάρι, Χονγκ-Κονγκ, Τζεοντζού, New Horizons, Σιάτλ και Ρότερνταμ ) και διενεμήθη στις κινηματογραφικές αίθουσες σε πολλές χώρες (Ελλάδα, Γερμανία, Ολλανδία, Ιταλία, Πολωνία, Δανία, Αυστραλία, κ.α..). Επιλέχθηκε από το Αμερικάνικο Ινστιτούτο Κινηματογράφου για το πρόγραμμα European Film Showcase 2015 και αγοράστηκε για διανομή σε dvd και πλατφόρμες VOD στις Η.Π.Α. από την Indiepix Films..

To 2016, συνυπέγραψε το σενάριο και εμφανίστηκε ως ηθοποιός στην ταινία Suntan του Αργύρη Παπαδημητρόπουλου (Φεστιβάλ Ρότερνταμ 2016, Best International Film - Edinburgh International Film Festival).

Στο θέατρο, ο Σύλλας Τζουμέρκας συνσκηνοθέτησε με τη Γιούλα Μπούνταλη τις παραστάσεις Debate (Bios, Διασπορά 2011) και Απ' τα Ψηλά στα Χαμηλά - Ένας Δολοφόνος στο Τόκυο (Στέγη Γραμάτων και Τεχνών του Ιδρύματος Ωνάση, Διασπορά 2016-7)http://www.sgt.gr/eng/SPG1751/?. Το 2015, συμμετείχε στην παράσταση X-Apartments - Athens της Στέγης Γραμμάτων και Τεχνών (concept: Matthias Lilienthal, curatοrs: Κάτια Αρφαρά και Anna Mülter), με την περφόρμανς Αποχαιρετισμός στον Προδότη από ένα Μικροαστικό Σπίτι στο Σταθμό Λαρίσης (βασισμένο σε μια επιστολή του Φλάβιου Φιλόστρατου, 3ος μ.Χ. αιώνας).http://www.sgt.gr/eng/SPG1080/?

Κείμενα του Σύλλα Τζουμέρκα έχουν εκδοθεί στα περιοδικό Αντί (Για τον Ζήσιμο Λορεντζάτο) και Δέντρο (Βιτάλιτυ), στο Βήμα (Με ποιον συνομιλώ;) και τις κινηματογραφικές ιστοσελίδες flix.gr (Ο Φόβος του Κώστα Μανουσάκη)http://flix.gr/articles/lost-highway-greek-cinema-fear.html και Film Parlato (Revenge Tragedy and the Greek New Wave)http://www.filmparlato.com/index.php/numeri/4/item/93-greek-new-wave, και στην έκδοση του Φεστιβάλ Θεσσαλονίκης για τον Ούλριχ Ζάιντλ (Δύο Έρωτες). Το 2008 μετέφρασε στα ελληνικά το εγχειρίδιο υποκριτικής της Στέλλα Άντλερ "Η τέχνη του ηθοποιού" (εκδόσεις Ίνδικτος)http://www.indiktos.gr/βιογραφιεσ/411-texni_tou_ithopoiou.html.
 Φιλμογραφία 
 Year Title Notes2000Τα μάτια που τρώνε(μικρού μήκους), σκηνοθέτης, σεναριογράφος, ηθοποιόςΨυχοσάββατο (μικρού μήκους), συνσεναριογράφος 2002Βροχή (μικρού μήκους), σκηνοθέτης, συνσεναριογράφος2010Χώρα προέλευσηςΒραβείο Πρωτοεμφανιζόμενου ΣκηνοθέτηΒραβείο Πρωτοεμφανιζόμενου Σκηνοθέτη(Νύχτες ΠρεμιέραςΥποψηφιότητα - Grand Jury Prize (New Horizons Film Festival)Υποψηφιότητα - Grand Prix (Voices International Film Festival)2011Wasted YouthΗθοποιός 2013Η αιώνια επιστροφή του Αντώνη ΠαρασκευάΗθοποιός2014A Blast (Η έκρηξη)Σκηνοθέτης, συνσεναριογράφοςΥποψηφιότητα - Χρυσή Λεοπάρδαλη (Φεστιβάλ Λοκάρνο)Υποψηφιότητα - Heart of Sarajevo (Φεστιβάλ Σαράγεβο)Υποψηφιότητα - Art Cinema Award (Hamburg Filmfest)Υποψηφιότητα - International Jury Award (São Paulo IFF)Υποψηφιότητα - Golden Angel (TOFIFEST, Torun IFF)Βραβείο F.I.PRES.CI - Prishtina IFF 2016SuntanΣυνσεναριογράφος, ηθοποιόςΜικρή Άρκτος Συνσεναριογράφος, ηθοποιός2019Το θαύμα της θάλασσας των ΣαργασσώνΣκηνοθέτης, συνσεναριογράφοςΒραβείο καλύτερης σκηνοθεσίας στα βραβεία Ίρις 2020

 Αφιερώματα 
Στο 49ο Φεστιβάλ Κινηματογράφου Θεσσαλονίκης προβλήθηκαν οι ταινίες Τα μάτια που τρώνε και Βροχή στο πλαίσιο της ενότητας Ελλάδα: Η επόμενη γενιά.  Θέατρο 
 2010 Cinemascope της ομάδας Blitz, (ηθοποιός), Bios, Φεστιβάλ Αθηνών και Επιδαύρου
 2008 War is War των Erasers (ηθοποιός), No Central
 2012 Ντιμπέιτ (ηθοποιός, κείμενο και συνσκηνοθεσία με τη Γιούλα Μπούνταλη), Bios
 2015 X-Apartments, Athens - Αποχαιρετισμός στον Προδότη από ένα Μικροαστικό Σπίτι στο Σταθμό Λαρίσης (βασισμένο σε μια επιστολή του Φλάβιου Φιλόστρατου, 3ος μ.Χ. αιώνας), Στέγη Γραμμάτων και Τεχνών - Ίδρυμα Ωνάση
 2016 Απ' τα Ψηλά στα Χαμηλά - Ένας Δολοφόνος στο Τόκυο'' (κείμενο και συνσκηνοθεσία με τη Γιούλα Μπούνταλη), Στέγη Γραμμάτων και Τεχνών - Ίδρυμα Ωνάση

 Παραπομπές 

 Εξωτερικοί σύνδεσμοι 
 Syllas Tzoumerkas Official Site

  at the Greek Film Centre's website

Κατηγορία:Έλληνες σκηνοθέτες
Κατηγορία:Έλληνες σεναριογράφοι
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Κατηγορία:Απόφοιτοι της Δραματικής Σχολής του Εθνικού Θεάτρου